_:nc7cbd27857d64cab8528676afdce3997xb0
<http://schema.org/articleBody>
"<h2>Neispunjena obećanja šabačke vlasti</h2>\r\n<a href=\"http://media.podrinske.com/2016/10/coka-1.jpg\"><img class=\"alignleft wp-image-3888 size-medium\" src=\"http://media.podrinske.com/2016/10/coka-1-300x200.jpg\" alt=\"coka-1\" width=\"300\" height=\"200\" /></a>Iako je u proleće tadašnji direktor JP Sportski centar „Šabac“ Dragan Nikolić obećao da će se konačno postaviti moderna atletska staza na gradskom stadionu to nije ispunjeno, a čekaju se neka bolja vremena. Podsećanja radi sadašnja rupkor staza postavljena je davne 1972. godine, a kuriozitet je da je tada  oboren rekord na 2.000 metara koji je postavio Dane Korica, i verovatno još važi. Za ovo vreme staza je izraubovana, neuslovna za zvanične trke i trening, i toliko tvrda da atletičari radije trče po travnatom terenu nego da povrede tetive. Najkvalitetnija tartan staza koštala bi oko pola miliona evra, ali u svakom slučaju postoje i drugi savremeni materijali koji bi daleko manje koštali a ispunjavali uslov za dobre rezultate i trening. Osnovni razlog da se postavi moderna atletska staza su veoma dobri rezulati koje postižu šabački atletičari i aletičarke. Posle dugo godina Šabac ima predstavnike koji osvajaju medalje na balkanskim i državnim šampionatima, a posebno ohrabruje što ima čak tri atletska kluba sa brojnim mladim takmičarima. Novina je da na stadionu treniraju i predškolci i najmlađi osnovci. Upravo zbog takvog entuzijama potrebno je uraditi kvalitetnu stazu za trening i takmičenja, koja nedostaju Šapcu.\r\n\r\nJoš jedno obećanje nije ispunjeno, a to je renoviranje Sokolskog doma. Posle dugo peripetije da se Sokolski dom vrati kao imovina gradu, pa da se dobiju određene dozvole, pre nekoliko meseci počela je unutrašnja rekonstrukcija. Međutim, posle skidanja poda, nasipanja šljunkom i rasturanja svih prostorija, radovi su stali. Ne zna se nastavak, a problem je što ta rekonstrukcija nije počela od krova. On prokišnjava, a naravno vidni su tragovi urušavanja fasade. Bilo je govora da se posle unutrašnje rekonstrukcije pređe na uređenje celog sportskog kompleksa, a tu je i teren za male sportove sa tribinama. Ovde su prvi veliki korak učinili rukometaši „Metaloplastike“, koji su 1974. godine izborili ulazak u prvu rukometnu ligu. Ovde su igrani turniri u malom fudbalu koji su okupljali i po dve hiljade gledalaca. U sadašnjem stanju Sokolski dom je primer nebrige i ruine. Ne treba podsećati da su u Sokolskom domu ponikli brojni kvalitetni sportisti, gimnastičari, a to j bazni sport, tu su i stonoteniseri, odbojkaši... U svakom slučaju sportski objekat sa dušom i tradicijom, a  otvorio ga je kralj Aleksandar Karađorđević 1934. godine.\r\n\r\nZa ove sportske objekte planirana su sredstva u budžetu, i sva su očekivanja da će ova obećanja biti ispunjena naredne godine jer se radi o kapitalnim objektima. Naravno, šteta što je izgubljena još jedna sezona koja sportistima mnogo znači. Inače, Šabac je grad sporta sa više od stotinu klubova i na hiljade članova, a ovde su u pitanju bazni sportovi.\r\n\r\nD.Eraković"
<https://podrinske.com/gradski-stadion-bez-tartana/>